b'\n_START_ARTICLE_\nSprachenatelier Berlin\n_START_PARAGRAPH_\nSpracheatelier Berlin \xe2\x80\x93 kieli-, taide- ja kulttuuri-instituutti perustettiin kielikouluksi ja studioksi vuonna 2003._NEWLINE_Saksan ja kymmenien muiden kielten lis\xc3\xa4ksi Sprachenatelier Berlin j\xc3\xa4rjest\xc3\xa4\xc3\xa4 festivaaleja, elokuvailtoja, luentotilaisuuksia, konsertteja, n\xc3\xa4yttelyit\xc3\xa4, ty\xc3\xb6pajoja, poliittisia keskusteluja ja seminaareja. Sprachenatelier Berlin on ollut tapahtumapaikkana lukuisille esityksille, n\xc3\xa4ytelmille, elokuvan\xc3\xa4yt\xc3\xb6ksille, tanssille ja teatterity\xc3\xb6pajoille. Instituutin tiloja k\xc3\xa4ytet\xc3\xa4\xc3\xa4n my\xc3\xb6s poliittisen informaation ja keskustelun n\xc3\xa4ytt\xc3\xa4m\xc3\xb6in\xc3\xa4.\n_START_SECTION_\nRakennus\n_START_PARAGRAPH_\nLichtenbergil\xc3\xa4inen muurarimestari Oskar Garbe oli menestynyt rakennuttaja vuoden 1900 tienoilla. Berliiniss\xc3\xa4 h\xc3\xa4n rakensi kaksi kirkkoa, Erl\xc3\xb6serkirchen (engl. Church of the Redeemer) ja Samariterkirchen (engl. Samariter Church), erilaisia liikerakennuksia, kabareeteatterin ja useita ylellisi\xc3\xa4 huviloita. 1907 h\xc3\xa4n rakensi arvostetun asuinrakennuksen Frankfurter Allee 40:ss\xc3\xa4, jossa Sprachenatelier sijaitsee t\xc3\xa4n\xc3\xa4\xc3\xa4n. Arkkitehti Hans Liepe kehitti rakennuksen suunnitelmat vuonna 1906 Garbelle, joka itse suunnitteli asuntojen ulkoasun ja asui sitten rakennuksen toisessa kerroksessa yhdeks\xc3\xa4n huoneen asunnossa._NEWLINE_Viisikerroksisen, punaisen talon etuosa on tehty raappauslaastista, ja sill\xc3\xa4 on kaksinkerroin kaareva p\xc3\xa4\xc3\xa4ty. Sis\xc3\xa4pihalla on viisikerroksinen, vaalea teollisuusrakennus, jonka etummainen julkisivu on suunniteltu jugendtyylill\xc3\xa4 ja koristettu sinisill\xc3\xa4 tiilill\xc3\xa4. Vuoteen 1900 saakka rakennusta k\xc3\xa4yttiv\xc3\xa4t ensisijaisesti huonekalujen valmistajat ja kauppiaat. Erityisen kiinnostavan rakennuksesta tekev\xc3\xa4t runsaat, l\xc3\xa4hes t\xc3\xa4ysin s\xc3\xa4ilytetyt jugendtyyliset kalusteet.\n_START_SECTION_\nTunnustus\n_START_PARAGRAPH_\nBerliinin senaatti, CSN Sweden, ANSA Norway ja EBACO ovat virallisesti tunnustaneet Sprachenatelier Berliinin. Se on fadafin j\xc3\xa4sen ja sille on my\xc3\xb6nnetty lupa seuraavien kokeiden suorittamiseen: telc, CnaVT, TCF Test de connaissance du fran\xc3\xa7ais ja Swedex.\n_START_SECTION_\nKielet\n_START_PARAGRAPH_\nSprachenatelier Berlin tarjoaa ryhm\xc3\xa4tunteja ja yksityisopetusta melkein 50 kielell\xc3\xa4, my\xc3\xb6s suomeksi.'